Youtuber

Youtuber (iné zápisy: nevhodne YouTuber, nevhodne a zriedkavo Youtuber; výslovnosť: [jútjuber]; z  < ) je osoba, ktorá nahráva, vyrába alebo sa vyskytuje vo videách na video-zdieľajúcom webe YouTube. Zriedkavo sa ako youtuber označuje tiež „niekto, kto vo zvýšenej miere sleduje videá“ na YouTube.

náhľad|318x318bod|Podpis PewDiePie
V slovenčine ide o prevzaté podstatné meno v procese zdomácňovania, ktoré sa skloňuje podľa vzoru chlap (ženský ekvivalent youtuberka podľa vzoru žena). Hoci pôvodne išlo o výraz, ktorý bol skôr doménou internetovej subkultúry (a teda používaným v špecifickej skupine používateľov jazyka), s nárastom popularity nahrávania a sledovania videí na YouTube sa zvyšuje aj frekvencia tohto výrazu v bežných jazykových prejavoch i médiách.

 Známi youtuberi 
YouTube neposkytuje rebríčky sledovanosti podľa krajín, takže nie je možné presne zistiť, ktoré video je na Slovensku najsledovanejšie avšak Youtuberi a ich kanál sa dá jednoznačne zoradiť podľa počtu odberateľov. Veľa odberateľov majú okrem jednotlivých autorov aj hudobné a filmové vydavateľstvá ale aj kanály Movies (Filmy), Music (Hudba), Gaming, Sport (Šport) a ďalšie vytvorené priamo Youtube.

Najpopulárnejšími videami sú hudobné. V novembri 2020 pesničku Despacito sledovanosti predbehol detský videoklip Baby Shark Dance s 9,7 miliardy pozretiami. Veľa odberateľov teda majú hudobníci ako Justin Bieber, Ed Sheeran, Eminem atď. Podobne na Slovensku, podľa rebríčka od Google, slovenský YouTube v roku 2018 ovládli slovenskí reperi. Prekvapením je, že aj najviac prehrávané hudobné videá sú prevažne tie slovenské.  V súčasnosti (november 2020) však duo Spievankovo (Mária Podhradská a Richard Čanaky) má viac ako miliónom odberateľov.  Najsledovanejšie resp. najpopulárnejšie video možno zobraziť v rámci videí jedného kanála. Video Na Hada od Spievankova má skoro 200 miliónov zobrazení a je teda najsledovanejším slovenským (v slovenčine) videom.

Youtuberi, ako internetové celebrity, nazývané aj influenceri, ktorých každé video sleduje obrovské množstvo ľudí sú celosvetovo napríklad PewDiePie (viac ako sto  miliónov odberateľov), MrBeast a CharmX. Už dlhodobo (od roku 2018) je najviac odoberaný youtuber vyjadrujúci sa po slovensky s viac ako 1,8 mil. odberateľmi GoGo (Daniel Sebastian Štrauch), za ním potom Peter Altof "Expl0ited".  

 Virtuálni Youtuberi 
náhľad|Česká virtuálna youtuberka Kamito Nanami

Virtuálni Youtuberi (angl. Virtual YouTubers, skrátene VTuberi) sú tvorcovia obsahu, ktorí vo svojom obsahu používajú digitálne avatary namiesto svojho skutočného vzhľadu. Títo avatari sú vytvorení pomocou počítačovej grafiky a zvyčajne majú dizajny inšpirované anime, hoci môžu byť aj realistickejšie alebo fantazijné. Na technickej úrovni sa VTuberi spoliehajú na rôzne technológie napríklad motion capture, ktorý sleduje pohyby tvorcu a prenáša ich na avatara v reálnom čase. Tvorba avatarov môže zahŕňať 2D modelovanie cez technológiu Live2D alebo 3D modelovanie v programoch ako Blender a Unity. VTuberi vytvárajú širokú škálu obsahu vrátane hrania hier, spevu, hudobných vystúpení, rozhovorov či interakcie s divákmi počas živých vysielaní. Niektorí fungujú nezávisle, pričom si sami spravujú technológiu, dizajn a produkciu, zatiaľ čo iní sú súčasťou veľkých agentúr, ktoré im poskytujú profesionálnu podporu.

 Poznámky 

 Referencie 

 Pozri aj 

 Vlog
 Influencer

 Iné projekty 

Kategória:Osobnosti internetu
Kategória:Youtuberi